paragraph_text: 'Eto! Baš hoću!' treći je studijski album sarajevskog rock sastava Bijelo dugme, koji izlazi u prosincu 1976.g. Materijal za album pripremaju isto kao i za drugi Šta bi dao da si na mom mjestu u Borikama, istočna Bosna, a snimaju ga u "Air studiju" u Londonu u organizaciji Veljka Despota i producenta Neil Harrisona. Album je trebao nositi ime po skladbi "Sve se dijeli na dvoje, na tvoje i moje" Duška Trifunović, ali Bregović nije stigao napraviti glazbu, pa je želio da naslov bude "Hoću bar jednom da budem blesav". To nije odgovaralo izdavačkoj kući Jugoton, pa se dolazi do kompromisnog rješenja i album dobiva ime ''Eto! Baš hoću!''. Željko Bebek i na ovom snimanju svira bas-gitaru.